**ՀԱՇՎԱՊԱՀԱԿԱՆ ՀԱՇՎԱՌՄԱՆ ԵՎ ԱՈՒԴԻՏՈՐԱԿԱՆ ԳՈՐԾՈՒՆԵՈՒԹՅԱՆ ՀԱՆՐԱՅԻՆ ՎԵՐԱՀՍԿՈՂՈՒԹՅԱՆ ԽՈՐՀՈՒՐԴ**

 N 1 - Ա

 « 14 » ապրիլի 2023 թ.

**Ո Ր Ո Շ ՈՒ Մ**

**ՄԻ ՇԱՐՔ ԱՈՒԴԻՏՈՐԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ԲՈՂՈՔՆԵՐԸ ԲԱՎԱՐԱՐԵԼՈՒ ՄԱՍԻՆ**

Հիմք ընդունելով «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքի 32-րդ հոդվածի 7-րդ մասը, «Աուդիտորական գործունեության մասին» օրենքի 21-րդ հոդվածի 7-րդ մասը և ՀՀ ֆինանսների նախարարի 2022 թվականի հոկտեմբերի 7-ի թիվ 420-Ն հրամանի հավելվածի 5-րդ կետը` Հաշվապահական հաշվառման և աուդիտորական գործունեության հանրային վերահսկողու­թյան խորհուրդը **որոշում է**`

1. Բավարարել «Աուդիտ-Սթար» ՍՊԸ-ի 2023 թվականի փետրվարի 15-ի թիվ Դ-7310-2023, «Էն-Աուդիտ» ՍՊԸ-ի 2023 թվականի փետրվարի 15-ի թիվ Դ-7327-2023 և «Լոնդոն Բիզնես Գրուպ» ՀՁ ՍՊԸ-ի 2023 թվականի փետրվարի 14-ի թիվ Դ-7085-2023 բողոքները:

2. Ընդունել ի գիտություն, որ սույն որոշման հիման վրա «Հայաստանի աուդիտորների և փորձագետ հաշվապահների պալատ» հասարակական կազմակերպության խորհուրդը պետք է կայացնի «Աուդիտ-Սթար» ՍՊԸ-ի, «Էն-Աուդիտ» ՍՊԸ-ի և «Լոնդոն Բիզնես Գրուպ» ՀՁ ՍՊԸ-ի անդամակցության կասեցումը դադարեցնելու վերաբերյալ որոշում:

3. Տեղեկացնել «Աուդիտ-Սթար» ՍՊԸ-ին, «Էն-Աուդիտ» ՍՊԸ-ին և «Լոնդոն Բիզնես Գրուպ» ՀՁ ՍՊԸ-ին առ այն, որ նրանց կողմից աուդիտորական ծառայություններ կարող են մատուցվել «Աուդիտորական գործունեության մասին» և «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքների պահանջների բավարարման պարագայում:

4. Առաջարկել «Հայաստանի աուդիտորների և փորձագետ հաշվապահների պալատ» հասարակական կազմակերպության խորհրդին՝ սույն որոշման 3-րդ կետում նշված աուդիտորական կազմակերպությունների նկատմամբ նշանակել ոչ պլանային արտաքին գնահատում՝ «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքի 18-րդ հոդվածի 1-ին մասի պահանջներին այդ կազմակերպությունների համապատասխանությունը ստուգելու նպատակով:

 **ԽՈՐՀՐԴԻ ՆԱԽԱԳԱՀ՝ Ա. ՊՈՂՈՍՅԱՆ**